S-194/2009

Mál þetta, sem þingfest var 13. maí sl. og dómtekið 11. júní sl., var höfðað með ákæru lögreglustjórans í Vestmannaeyjum, dagsettri 26. mars 2009, á hendur A og B.

I.

fyrir eftirtalin þjófnaðarbrot

a. ákærða A

með því að hafa, aðfaranótt miðvikudagsins 27. ágúst 2008, brotist inn í [...] með því að spenna upp glugga á vesturhlið hússins og stolið þaðan tveimur fartölvum, HP Pavilion og Dell Latitude D510, tveimur Ivom talstöðvum og einni myndavél af gerðinni Vanon Rebel EOS ásamt linsu af gerðinni Sigma EX og 5.000 kr. í peningum.

b. ákærða A

með því að hafa, helgina 29. til 31. ágúst 2008, brotist inn í [...] með því að brjóta upp glugga á suðurhlið hússins og stolið þaðan 10.000 kr. og fimm túpum af Fudge hárvaxi.

c. ákærðu A og B

með því að hafa, aðfaranótt miðvikudagsins 3. september 2008, brotist inn í veitingahúsið [...] með þeim hætti að ákærði A skreið inn um glugga á norðurhlið hússins og opnaði síðan fyrir ákærða B. Inni á staðnum notuðu þeir skrúfjárn til að spenna upp hurð á áfengisgeymslu staðarins og stálu áfengi samtals að verðmæti 56.056 kr.

d. ákærða B

með því að hafa að kvöldi föstudagsins 5. september 2008, farið um borð í [...] skömmu eftir að skipið lagðist að bryggju í [...] stolið þaðan [...] og haft hana á brott með sér.

Framangreind brot ákærðu teljast varða við 244. gr. almennra hegningarlaga nr. 19 frá 1940.

II.

fyrir hilmingu

ákærða B

með því að hafa miðvikudaginn 27. ágúst 2008, veitt viðtöku og ætlað sér að slá eign sinni á fartölvu sem ákærði A hafði stolið eins og greinir í ákærulið I a, þrátt fyrir að honum væri ljóst að ákærði A hafi komist yfir fartölvuna með auðgunarbroti.

Telst þetta varða við 254. gr. almennra hegningarlaga nr. 19/1940.

III.

fyrir brot á lögum um ávana- og fíkniefni

ákærða A

með því að hafa, að kvöldi föstudagsins 21. nóvember 2008, haft í vörslum sínum 13,63 grömm af amfetamíni og 0,48 grömm af MDMA dufti, en efnin fundust á ákærða í vinstri buxnavasa hans við reglubundið eftirlit lögreglu við komu [...].

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65 frá 1974 með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233 frá 2001, sbr. reglugerð nr. 490 frá 2001.

Þess er krafist að ákærðu verði dæmdir til refsingar, til greiðslu alls sakarkostnaðar og ákærði A til að sæta upptöku á 13,63 grömmum af amfetamíni og 0,48 grömmum af MDMA dufti, sem hald var lagt á við rannsókn málsins, samkvæmt 6. mgr. 5. gr. laga nr. 65 frá 1974.

Einkaréttarkröfur.

C krefst þess f.h. [...] að ákærði A verði dæmdur til að greiða félaginu skaðabætur 5.000 krónur vegna ákæruliðar I a.

D krefst þess að ákærði A verði dæmdur til að greiða skaðabætur samtals að fjárhæð 22.300 kr. vegna ákæruliðar I b.“

Ákærði A kom fyrir dóminn þann 13. maí sl. og játaði brot sín fyrir dóminum. Þá samþykkti hann einnig framkomnar bótakröfur. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Ákærði B kom fyrir dóminn þann 11. júní sl. og játaði brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu, sem óskuðu ekki eftir skipun verjenda, hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakavottorði sem liggur frammi í málinu var ákærði A dæmdur þann 24. febrúar 2009 fyrir brot gegn 1. mgr. 254. gr. almennra hegningarlaga nr. 19/1940. Var ákvörðun refsingar frestað skilorðsbundið í eitt ár. Brot þau sem ákærði hefur verið sakfelldur fyrir nú framdi hann áður en sá dómur gekk. Verður honum því gerður hegningarauki samkvæmt reglum 78. gr. almennra hegningarlaga nr. 19/1940, sbr. 77. gr. sömu laga. Brot þau sem ákærði hefur verið sakfelldur fyrir nú voru framin 27. ágúst, 31. ágúst, 3. september, 5. september og 21. nóvember 2008. Með hliðsjón af einbeittum ásetningi og brotavilja ákærða þykja ekki rök standa til þess að skilorðsbinda refsingu ákærða eins og gert var í málinu S-xx/2009. Verður það mál því dæmt upp með þessu máli.

Refsing ákærða A þykir hæfilega ákveðin nú fangelsi í einn mánuð, en með vísan til skýlausrar játningar hans og ungs aldurs þykir rétt að skilorðsbinda refsinguna og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Þá skal ákærði A greiða C, f.h. [...], 5.000 krónur í skaðabætur.

Ákærði greiði einnig D, skaðabætur samtals að fjárhæð 22.300 krónur.

Ákærði B játaði einnig brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Hefur ákærða B ekki verið gerð refsing áður. Þau brot sem K-kk-nf hefur verið sakfelldur fyrir framdi hann 27. ágúst og 3. og 5. september 2008. Er þar um einbeittan brotavilja að ræða. Með vísan til þess er refsing ákærða B ákveðin fangelsi í einn mánuð. Með vísan til játningar ákærða, sakaferils hans og ungs aldurs þykir rétt að skilorðsbinda refsinguna og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði A, sæti fangelsi í einn mánuð en fresta skal fullnustu refsingarinnar og skal hún niður falla að liðnu tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði A greiði C f.h. [...], 5.000 krónur í skaðabætur.

Ákærði greiði D, skaðabætur samtals að fjárhæð 22.300 krónur.

Ákærði B, sæti fangelsi í einn mánuð en fresta skal fullnustu refsingarinnar og skal hún niður falla að liðnu tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Á-kvk-nf G-kvk-nf.